მოგესალმებით და გაცნობებთ, რომ ამა წლის 16-18 ოქტომბერს, ქალაქ თბილისში, სასტუმრო "Sheraton Metekhi Palace"-ში ტარდება ევროპის მედიკოს სპეციალისტთა კავშირის(European Union of Medical Specialists - UEMS) ყრილობა, რომლის მასპინძელია ამ ორგანიზაციის ასოცირებული წევრი საქართველოს სამედიცინო სპეციალობების ასოციაცია (Georgian Association of Medical Specialties - GAMS).

UEMS წარმოადგენს ევროკომისიისა და ევროპარლამენტის ძირითად ორგანიზაციას სამედიცინო საქმიანობის სფეროში, ფოკუსით დიპლომისშემდგომ განათლებაზე - ტრეინინგზე და უწყვეტ პროფესიულ განვითარებაზე (უპგ-CPD). ამ საქმიანობას ორგანიზაცია ეწევა ევროპული სტანდარტებისა და რეკომენდაციების გათვალისწინებით/ჰარმონიზაციით, ერთიანი ევროპული გამოცდით, დიპლომისშემდგომი განათლების - ტრეინინის და უპგ-ის აკრედიტაციით. ინტეგრირებული მულტიდისციპლინური მიდგომის გაზიარებით UEMS ცდილობს ექიმების, სამედიცინო რესურესბის და პაციენტების მობილობის ხელშეწყობას ქვეყნებს შორის.

**ღონისძიების ფარგლებში დაგეგმილია სიმპოზიუმი დიპლომისშემდგომი განათლების - ტრეინინგის, უწყვეტი პროფესიული განვითარების, წარმატებული სამედიცინო  პრაქტიკის საკითხებსა და სხვა აქტუალურ პრობლემებზე. აღნიშნული სიმპოზიუმი ჩატარდება 2025 წლის 16 ოქტომბერს 17:00 საათზე, სასტუმრო "Golden Tulip"-ში.**

**სპიკერები და განსახილველი საკითხები:**

1. **პროფ.ვასილიოს პაპალოისი** - ტრანსპლანტაციური ქირურგიის პროფესორი; „Hammersmith Hospital” - ის ტრანსპლანტაციური და ზოგადი ქირურგიის კონსულტანტი, ევროპის მედიკოს სპეციალისტთა ასოციაციის პრეზიდენტი(UEMS); ევროპის ორგანოების ტრანსპლანტაციის საზოგადოების პრეზიდენტი(ESOT).
თემა: ევროპის მედიკოს სპეციალისტთა ასოციაციის სტატუსი და სტრატეგიული ხედვა ევროპაში.
2. **მარკ ჰერმანსი** - ევროპულ და საერთაშორისო ურთიერთობებზე პასუხისმგებელი პირი , UEMS; ბავშვთა და მოზრდილთა ფსიქიატრი/ფსიქოთერაპევტი, მექელენი, ბელგია.
თემა: ევროპული ლობირება, პროექტების მართვა და საერთაშორისო პროექტებში მონაწილეობა
3. **ჟოაო გრენო** - გენერალური მდივანი, UEMS; „Hospital Beatriz Angelo” – ს ზოგადი ქირურგი, ლისაბონი, პორტუგალია

თემა: დიპლომისშემდგომი ტრეინინგის პორტფოლიო (გამოცდები, აკრედიტაცია, EACCME)

1. **პროფ.ნადა ჩიკესი** - შინაგანი მედიცინის პროფესორი, ზაგრების უნივერსიტეტი, ხორვატია; ევროპის ტრეინინგის მოთხოვნების განმხილველი კომიტეტის თავმჯდომარე, UEMS.

თემა: ტრეინინგისადმი მინიმალური მოთხოვნები და დელეგირებული პროფესიული აქტივობები

1. **პანელური დისკუსია**

დემოკრატიული და ინკლუზიური მონაწილეობის ხელშეწყობის მიზნით, საორგანიზაციო კომიტეტი მოუწოდებს დაინტერესებულ მხარეებს გაგვიზიარონ საკუთარი მოსაზრებები წინასწარ მოწოდებული მოსამზადებელ კითხებზე პასუხის მეშვეობით:

1. საქართველოში არსებული დიპლომისშემდგომი სამედიცინო განათლების ძირითადი ხარვეზები და გამოწვევები? (დაასახელეთ სამი საკითხი)
2. რა როლი ენიჭება კლინიკას, უნივერსიტეტს და ინდუსტრიას აღნიშნული პროცესის წარმატებით წარმართვაში?
3. GAMS-ის და სხვა დარგობრივი პროფესიული ასოციაციების როლი ამ პროცესში.
4. მოცემული გამოწვევების გადაჭრის გზები ?

სამუშაო ენა: ინგლისური

გიორგი ჩახავა - MD, PhD, საქართველოს სამედიცინო სპეციალობების ასოციაციის თავმჯდომარე ( President GAMS Georgia)

 ტელ: (+995) 599 55 91 01

 ელ-ფოსტა: georgechakhava@gmail.com

გიორგი მაჭავარიანი - MD, MPH, სსსა-ს საორგანიზაციო კომიტეტი

 (GAMS Georgia -organization commitee)

 ტელ: +995 595 62 63 64

 ელ-ფოსტა: mr.matchavariani@gmail.com

[https://www.uems.eu/event/uems-autumn-council-meeting-17-18-october-2025-tbilisi-georgia-12/page/introduction-uems-autumn-council-meeting-17-18-october-2025-tbilisi-georgia?fbclid=IwY2xjawNQlVlleHRuA2FlbQIxMABicmlkETF0dloxWE9vNVRpbU50YVJNAR5te-Uide2TMKQGp](https://www.uems.eu/event/uems-autumn-council-meeting-17-18-october-2025-tbilisi-georgia-12/page/introduction-uems-autumn-council-meeting-17-18-october-2025-tbilisi-georgia?fbclid=IwY2xjawNQlVlleHRuA2FlbQIxMABicmlkETF0dloxWE9vNVRpbU50YVJNAR5te-Uide2TMKQGprbcd9GiLbtQnn-hsDfqUt7Hoej6ZEy4SeuoZ9qm6fAf8A_aem_NnUTU_DB1MkwYM7zO2hMVw)

 